TULD JERUUSALEMMAST
Shalom, kallid vennad ja õed!
Räägin teile täna ühest huvitavast prohvetlikust asjast.
Loeme koos 2. Moosese 2:1 -
"Üks mees, Leevi soost, läks ja võttis ühe Leevi tütre.
Ja naine jäi lapseootele ning tõi poja ilmale;
ta nägi, et see oli ilus,
ja ta peitis teda kolm kuud."
Iga kuu alguses
tähistab Iisraeli rahvas noorkuu ajal
uue kuu algamist, nimega rosh chodesh.
"Aga kui ta enam ei saanud teda peita,
siis ta võttis tema jaoks pilliroost laeka,
pigitas selle maapigi ja vaiguga,
pani sellesse lapse
ja asetas jõe äärde kõrkjaisse.
Ta õde võttis eemal aset,
et teada saada, mis temaga juhtub."
Vennad-õed!
Moosese õe nimi oli Mirjam.
Piibel räägib, et Mirjam oli prohvet.
Ta vaatas eemalt,
mis lapsest saab.
Kuidas on see seotud meiega,
Jumala laste ja uue lepingu rahvaga?
Jeesus ütles, et kui Püha Vaim tuleb,
näitab Ta meile tulevasi asju.
Siin räägitakse prohveteerimise Vaimust.
Mirjam jäi vaatama, mis lapsest saab,
sest temas oli prohveteerimise Vaim.
Püha Vaim vaatab meid, kuna Ta teab meie tulevikku.
Moosesel oli auline tulevik.
Jumal oli ta valinud.
"Siis tuli vaarao tütar alla jõe äärde ennast pesema;
ta toaneitsid aga kõndisid jõe kaldal.
Kui ta nägi laegast kõrkjate sees,
siis ta läkitas oma teenija ja laskis selle ära tuua.
Kui ta selle avas ja nägi last,
vaata, siis üks poeglaps nuttis.
Aga ta halastas tema peale ning ütles: 'See on üks heebrealaste poeglaps.'
Selle õde ütles siis vaarao tütrele:
'Kas pean minema ja kutsuma sulle heebrea naiste hulgast imetaja,
et ta sulle last imetaks?'
Ja vaarao tütar vastas temale: 'Mine!' Ja tüdruk läks ning kutsus lapse ema.
Ja vaarao tütar ütles sellele:
'Vii see laps ja imeta teda minu jaoks, ja ma annan sulle tasu!'
Ja naine võttis lapse ning imetas teda.
Kui laps oli kasvanud, siis ta tõi selle vaarao tütrele
ja see võttis tema enesele pojaks; ta pani temale nimeks Mooses
ja ütles: 'Sest ma olen ta veest välja tõmmanud!'"
Enne kui Mooses vaarao perre läks
ja seal täiskasvanuikka jõudis,
kasvas ta teatud aja oma heebrea kodus
juudi rahva seas.
Sel ajal õpetati talle kindlasti igasuguseid asju.
Lisaks oli ta geenide poolest heebrealane.
Tal oli heebrea veri ja hing.
"Ja see sündis neil päevil, kui Mooses oli suureks kasvanud,
et ta läks välja oma suguvendade juurde ja nägi nende teoorjust;
ja ta nägi ühte egiptuse meest peksvat heebrea meest
tema suguvendade hulgast.
Ja kui ta vaatas sinna ja tänna ja nägi,
et seal kedagi ei olnud,
siis ta lõi egiptlase maha ja mattis liivasse."
Mooses tappis egiptlase, kes tema vendi halvasti kohtles.
"Kui ta teisel päeval läks välja,
vaata, siis taplesid kaks heebrea meest,
ja ta ütles õelale: 'Miks sa peksad oma ligimest?'
Aga see vastas: 'Kes on pannud sind
meile ülemaks ja kohtumõistjaks?'"
Needki on prohvetlikud sõnad.
"Kes on pannud sind meile ülemaks ja kohtumõistjaks?"
Jumal ise seadis Moosese Iisraeli ülemaks ja kohtumõistjaks.
"'Kas mõtled tappa ka mind, nagu sa tapsid egiptlase?'"
Siis Mooses kartis ja mõtles: 'Asi on tõesti ilmsiks tulnud!?'
Ka vaarao kuulis sellest loost
ja ta püüdis Moosest tappa.
Aga Mooses põgenes vaarao eest
ja asus Midjanimaale. Kord istus ta seal ühe kaevu ääres."
Mooses põgenes oma rahva juurest.
Heebrealased olid juba Egiptuses maapaos
kuid lisaks sellele sattus Mooses lahku ka oma rahvast.
Nii algas Moosese kutsumuse tee.
Tema õde Mirjam jälgis ikka veel, mis temast saab.
Mirjam uskus, et Mooses saab suureks.
Püha Vaim mitte üksnes ei anna kutsumusi ja ande neile,
kes usuvad Messiast.
Püha Vaim vaatab ja ootab,
et Jumala lapsed läheksid Issanda teele.
Ees ootavad raskused.
Raskused viivad meid tihti meie kutsumuse juurde.
Raskusi pole siiski vaja otsida. Nad tulevad ise.
Need on vitamiinid ja mineraalid meie kasvuks.
Neid ei pruugi alati siiski tulla.
Me ei satu alati nii raskesse olukorda,
kus paljud meist praegugi on.
Olukorrad muutuvad, kuid Jumala Sõna jääb igavesti.
"Midjani preestril oli seitse tütart;
need tulid ja ammutasid vett ning täitsid künad,
et joota oma isa lambaid ja kitsi."
See lugu on äärmiselt huvitav ja prohvetlik.
Midjani preester teenis selles piirkonnas.
Ta olevat varem ebajumalaid teeninud.
Nii õpetavad juudi targad.
Midjani preestri nimi oli Jitro.
Nimi tuleb sõnast yeter, 'ülejäänu',
kuna Issandal on alati rohkem, kui oskame paluda või kujutleda.
Mingil hetkel mõistis see preester,
et jumalad, keda ta teenis, polnud isegi tõelised.
Neil oli suu, aga nad ei rääkinud.
Neil olid kõrvad, kuid nad ei kuulnud.
Neil olid silmad, kuid nad ei näinud.
Nende käed ei puudutanud. Nad olid ebajumalad.
Nad olid inimkäte tehtud kujud.
Neid ei tohi kummardada ja teenida.
Ta hakkas uskuma elavat Jumalat juba enne Moosese tulemist.
Ta uskus taeva ja maa Loojasse.
Huvitav lugu jätkub.
2. Moosese 2:17 - "Aga karjased tulid ja tõrjusid nad eemale."
Midjani karjased tõrjusid eemale Midjani preestri tütred.
Tavaliselt osutatakse austust preestrile,
kes rahvast teenib.
Vähemalt Lähis-Idas on see alati nii olnud.
See puudutab ka ebajumalapreestreid,
kuna nad võivad nii õnnistada kui needa.
Need karjased ei kartnud,
kuigi nad teadsid, kelle tütred nad olid.
Mida see meile ütleb?
Nad ilmselt teadsid, et Jitro ei teeninud enam ebajumalaid.
Seepärast nad põlgasid teda.
Mooses tuli sinna
ja karjased ajasid tütred ära.
"Siis Mooses tõusis ja aitas neid ning jootis nende loomi ..."
'Aitas' on algtekstis hoshia ehk 'ta päästis nad'.
Huvitav!
"... ja jootis nende loomi."
Ta mitte ainult ei päästnud neid, vaid andis vett ka nende lammastele.
Pange tähele, milline pilt sellest kujuneb!
Mooses sattus lahku oma rahvast.
Ka Jeesus on praegu lahus oma rahvast Iisraelist,
kuigi Ta ütles, et tuli
"Iisraeli koja kadunud lammaste juurde."
Ta ütles, et tuli oma rahva juurde.
Ka Mooses tuli kaklevate heebrealaste juurde.
Ta ütles: "Miks sa peksad oma ligimest?"
Mooses ei olnud veel saanud Issanda seadust Siinai mäel.
Ta teadis siiski,
et ligimest tuleb armastada nagu iseennast.
Ka Jeesus tuli oma rahva juurde.
Nad vastasid: "Kes on pannud sind
meile ülemaks ja kohtumõistjaks?"
Nad loovutasid Jeesuse paganate kätte.
Joosepi lugu on veelgi tabavam,
kuid ka Moosese saatus on sarnane.
Mooses põgenes,
sest Issandal oli plaan
tema ja Iisraeli rahva jaoks.
Jeesus ei põgenenud, vaid andis end üles neile,
kes tulid Teda vangistama.
Ta teadis, et ristil juhtub midagi,
mis vabastab meid pattudest.
Ta andis end esmalt juutide kätte,
meie vendade kätte.
Peetrus ütleb, et nad ei mõistnud, mida nad tegid,
kuid teadke, et Ta on surnuist üles tõusnud.
Seejärel loovutasid juudid Ta paganatele, roomlastele.
Mooses põgenes,
kuid mis seal juhtus?
"Ja kui nad jõudsid oma isa Reueli juurde ..."
Reuel tähendab 'Jumala karjane'.
See oli ilmselt tema teine nimi.
Tänagi muudavad paljud Iisraeli tulles oma nime.
Mõnedel on ka mitmeid nimesid, nagu minu poegadel,
kes on Emanuel Azaria ja Yonatan El-Kayam.
Jitro oli muutnud nime või tal oli neid rohkem.
"Kui nad tulid oma isa Reueli juurde, küsis see:
Kuidas te täna jõudsite nii kiiresti?"
Ilmselt naasid nad tavaliselt hilja,
kuna karjased ahistasid neid.
"Nad vastasid: 'Keegi egiptuse mees päästis meid karjaste käest;
ta ammutas meile ka vett ning jootis lambaid ja kitsi."
Väliselt sarnanes Mooses egiptlasele, kuid sisemiselt oli ta heebrealane.
Sisemiselt oli ta juut,
kuigi juutidest räägitakse alles siis,
kui nad olid Siinai mäel Toora saanud.
Väliselt oli ta siiski egiptlane.
Ka Jeesusest tehakse tänapäeval kujusid,
mis meid väga häirib.
Jeesusele endalegi ei meeldi, et kummardatakse tema kujusid,
kus Ta ristil ripub. See pole Jumala tahe.
"Kummarda Issandat, oma Jumalat,
ja teeni ainult teda!" Nii ütles elava Jumala Poeg.
Jeesust kirjeldatakse nii, et tema identiteet jääb ebaselgeks.
Kas Ta on ehk itaallane, ameeriklane või aafriklane?
Kuid kas teate mis? See on tähtis.
Ta on seesmiselt juut, heebrealane.
Paulus ütleb,
et Vaimu poolest on Jeesus Jumala Poeg,
kuid liha poolest on Ta Iisraelist, Juuda suguharust,
heebrealaste ehk juutide seast.
Aga Midjani preestri seitse tütart?
Ilmutuse raamatus räägitakse seitsmest kogudusest.
Jumala Sõna on prohvetlik.
Ilmutuse 19:10 lõpus öeldakse:
"Jeesuse tunnistajaks on prohvetluse vaim."
Nii näeme, et need seitse tütart
on otsekui seitse kogudust.
Räägin teile ühe huvitava asja.
Kui paganad võtavad vastu Jeesuse,
nagu need seitse Messia kogudust,
hülgavad nad ebajumalateenistuse ja hakkavad teenima Jumalat.
Nad pöörduvad ebajumalatest ära tõelise Jumala juurde,
surmast ellu ja pimedusest valgusse.
Kuid see rahvas, kelle keskel nad elavad, ei aktsepteeri neid,
kuna nad pole enam sellised nagu nemad.
Ka nemad olid varem eksituses.
Nad jõid ja suitsetasid ja tegid rumalusi.
Nad hoorasid ja järgisid ebajumalaid.
Nüüd usuvad nad Iisraeli elavat Jumalat,
Aabrahami, Iisaki ja Jaakobi Jumalat
ja Tema Võitut, Jeesust,
kes on Pühas Vaimus Jumala Poeg,
kuid liha poolest iisraellane.
Sõltumata sellest, kus elame, toetame Iisraeli rahvast,
kuna Messias pärineb sellest rahvast.
Palvetame Aabrarhami rahva eest ja õnnistame neid.
Palvetame rahu Jeruusalemmale.
Teeme midagi Jumala auks
ja juutide aitamiseks.
Me ei eksi enam, kuna Iisraeli Jumal on meiega.
Inimesed ütlevad: "Seda ei saa aktsepteerida!"
Nad tahavad elada nagu varemgi.
Seepärast põlgavad nad usklikke.
Pidage meeles, et elav Jumal ei hülga teid.
Jumal aktsepteerib meid.
Ta on meid oma lasteks võtnud.
Kogudus peab naasma,
mitte rabinistlikku judaismi,
vaid Messias Jeesuse identiteedi juurde.
Ta on eelkõige Jumala Poeg.
Meile on poeg sündinud. Kus? Iisraelis. Petlemmas Juudamaal.
See on siin Jeruusalemma lähedal.
Meile on antud Poeg. Kust? Taevast.
Jeesuse identiteet tuleb tagastada meie kogudustesse.
Ta on ennekõike Jumala Poeg,
kuna Temas võidame me saatana.
Nii saame Püha Vaimu väe.
Ta on ka iisraellane, inimene, kes suri meie pattude eest,
sest esimene inimene tegi pattu,
ja seepärast on kõik pattu teinud.
Jumal valis siiski Iisraeli rahva,
et sellest lähtuks Messias, kogu inimkonna Vabastaja.
Ilmutus Jeesuse identiteedist tähendab palju enamatki.
Mooses jootis nende lambaid.
Meie oleme Jumala lambad.
Iisrael on Issanda kari,
kuid Jeesus ütles: "Mul on ka teisi lambaid."
"Pean ka neid juhtima."
Lõpuks saab olema "üks kari ja üks karjane."
Ta rääkis paganatest, keda Ta pidi päästma.
Kui selle ilmutuse vastu võtame,
saame juua puhast, elavat vett.
Me mitte üksnes ei saa päästetud Püha Vaimu abil,
tänu Jeesuse ohvrile ja ülestõusmisele,
vaid võime ka nautida puhast,
magusat ja taevast vett.
"Te ammutate rõõmuga vett päästeallikaist,"
nagu ütles prohvet Jesaja.
Nüüd kevadel
tähistame ainulaadset pühadeaega -
pesach ehk paasapüha ja shavuot ehk nelipüha.
Jeesus tahab naasta meie kogudustesse
nii Jumala Pojana kui heebrealase ehk juudina.
Jeesust ei saa lahutada oma rahvast
ega ka oma Isast.
Jeesus tuli ühendama taevast ja maad.
Kui tunnistame Ta oma Issandaks,
tunnistame Ta Jumala Pojaks,
Messiaks, Jumala Sõnaks ja Kuningate Kuningaks.
Tunnistame Ta ka juudiks, sest Ta on seda.
Jeesus ise ütles Samaaria naisele: "Teie kummardate, mida te ei tea,
meie kummardame, mida me teame,
sest pääste tuleb juutidelt."
Meil on nüüd aeg seda mõista ja tunnistada.
See ei tähenda Iisraeli rahva ülistamist
või Jeruusalemma kummardamist.
Kummardame üksnes Issandat, Iisraeli Jumalat.
Peame alistuma Jumala Sõnale, Jumala Vaimule
ja Issandale endale
ning ütlema: "Aamen. Tunnistan seda."
Palvetan. Meie Taevane Isa,
anna meile tarkuse ja ilmutuse Vaimu,
et õpiksime Sind tundma,
mõistaksime Sinu Sõna ja võtaksime selle vastu
ning täidaksime Sinu tahet maa peal.
Õnnista neid, kes seda vaatavad!
Tervenda Jeesuse nimel need, kes vajavad tervenemist,
vabasta need, kes vajavad vabanemist,
ja õnnista neid, kes vajavad õnnistust.
Ma palun Issanda, Messias Jeesuse nimel. Aamen.
Õnnistagu teid Issand Jeesuse nimel! Aamen!
Tõlge: Monika Jaaguri